armvectores/hy_wikipedia_2023 huggingface dataset:
Արսեն Եսայան

Արսեն Սեդրակի Եսայան  (1898, Տրապիզոն, Օսմանյան կայսրություն - 1938), հայ խորհրդային քաղաքական գործիչ, ԽՄԿԿ անդամ (1917)։
Ծնվել է ծառայողի ընտանիքում, որտեղ և ստացել է նախնական կրթությունը։ Այնուհետև սովորել է Ներսիսյան դպրոցում, որն ավարտել է 1919 թվականին։
1917 թվականի Փետրվարյան հեղափոխությունից անմիջապես հետո մի շարք աշակերտների հետ հիմնադրել է Կովկասյան ընդհանուր աշակերտական միության հայկական բաժանմունքը ու նրա տպագիր օրգան «Նոր սերունդ»-ը։
Եղել է Թիֆլիսի «Սպարտակ» կազմակերպության հիմնադիրներից մեկը։
1918 թվականին Եսայանն ընդհատակյա կուսակցական աշխատանք է կատարել Հյուսիսային Կովկասում և Ղրիմում, ապա աշխատել է Բաթումի ընդհատակում, անգլիական օկուպացիայի պայմաններում։
1920 թվականին Եսայանը տեղափոխվել է Հայաստան, նշանակվել է Նոր Բայազետի (այժմ՝ Գավառ) կուսգավկոմի քարտուղար։ 1921 թվականին նշանակվել է Ալեքսանդրապոլի գավառային հեղափոխական կոմիտեի նախագահի տեղակալ և Ալեքսանդրապոլի արտակարգ հանձնաժողովի նախագահ։ 1922-1927 թվականներին եղել է Ալեքսանդրապոլի գավառային գործադիր կոմիտեի նախագահը։
Հովսեփ Տեր-Աստվածատրյանի հետ միասին նա հիմք է դրել և մինչև վերջ գլխավորել Հայաստանի առաջին՝ Շիրակի ջրանցքի (Շիրկանալ) և Կապսի հիդրոկայանի կառուցումը։ Այնուհետև նրա նախաձեռնությամբ հիմնադրվեցին և շարք մտան Անի-Պեմզան, տեքստիլ գործարանը, Արթիկտուֆը և մի շարք այլ արդյունաբերական ձեռնարկություններ։
1927 թվականին Եսայանը տեղափոխվել է Մոսկվա և սովորել Մարքսիզմ-լենինիզմի ինստիտուտում։ 1928 թվականին վերադարձել է Երևան և նշանակվել ջրային տնտեսության վարչության պետ, որից հետո՝ ժողտնտխորհի նախագահ, ժողովրդական կոմիսարների խորհրդի նախագահի տեղակալ։ 1928 թվականին աշխատել է «Խորհրդային Հայաստան» թերթի խմբագրությունում։ Այնուհետև 1931 թվականին նշանակվել է Անդրկովկասյան Ֆեդերացիայի ժողովրդական տնտեսության խորհրդի նախագահի տեղակալ։
1932-33 թվականներին աշխատում է Մոսկվայում՝ որպես Անդրկովկասյան ֆեդերացիայի կառավարության մշտական լիազոր-ներկայացուցիչ։ 1934 թվականին տեղափոխվել է Երևան և գլխավորել Հայաստանի օգնության կոմիտեն (ՀՕԿ)՝ որպես դրա կենտրոնական վարչության նախագահ։
Սկսած 1921 թվականից Արսեն Եսայանն անընդհատ եղել է Հայաստանի կոմկուսի Կենտրոնական կոմիտեի անդամ, Կենտկոմի բյուրոյի անդամ կամ թեկնածու, մշտապես ընտրվել է Հայաստանի և Անդրկովկասի կենտգործկոմների անդամ։
1934 թվականին նշանակվել է ՀԿ(բ)Կ Ախտայի շրջկոմի առաջին քարտուղար։
Եղել է խորհրդային բռնաճնշումների զոհերից։ Ձերբակալվել, ապա 1938 թվականի ապրիլի 19-ին գնդակահարվել է։


== Ծանոթագրություններ ==
Լիիվա (գյուղ, Օռիսաառե շրջան)

Անվան այլ կիրառումների համար տե՛ս՝ ԼիիվաԼիիվա (էստ․՝ Liiva), գյուղ Էստոնիայի Սաարեմաա նահանգի Օռիսաառե շրջանում։
2011 թվականի տվյալներով գյուղում բնակվում էր 24 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Մաքս Բարսկիխ

Մաքս Բարսկիխ (ուկրաիներեն՝ Макс Барских, մարտի 8, 1990(1990-03-08), Խերսոն, Ուկրաինական ԽՍՀ, ԽՍՀՄ), ուկրաինացի երգիչ, կոմպոզիտոր և երգերի հեղինակ։


== Կենսագրություն ==
Նիկոլայ Նիկոլայևիչ Բորտնիկը ծնվել է 1990 թվականի մարտի 8-ին Խերսոն քաղաքում։ Խերսոնում ավարտել է ԽՏԱՎ (Խերսոնի Տավրիկական արվեստի վարժարանը), նկարիի մասնագիտությամբ։ Ավելի ուշ տեղափոխվել է Կիև, որտեղ ընդունվել է Կիևի էստրադային ր կրկեսային արվեստի համայնքային ակադեմիա (մասնագիտացումը՝ էստրադային վոկալ)։


=== «1: Max Barskih» ===
2008 թվականին մասնակցել է «Աստղերի ֆաբրիկա։2»-ի քասթինգին, որի պրոդյուսերը եղել է՝ Նատալյա Մոգիլևսկայան։ Քասթինգի ժամանակ Մաքսը կատարում է քավրներ Ար Քելլիի «I believe I can fly» և Բրիթնի Սփիրսի «Everybody» երգերից։ Նախագծի ընթացքում կատարում է «Պարիր ինձ հետ» (Տիմատիի հետ միասին), «Ես երբեք քեզ չեմ մոռանա» (Միշա Ֆոկինի և Վլադ Դարվինի հետ համատեղ), «Ինչի համար»  (Լոբոդայի հետ), «Այդպես չի լինում»  (Մ. Սավին և Իրակլի)։
2010 թվականին MTV Europe Music Awards մրցանակաբաշխությունում ճանաչվել է ուկրաինացի լավագույն երգիչ։
2012 թվականին Dance երգով մասնակցել է Ուկրաինայի Եվրատեսիլի ազգային ընտրությանը և զբաղեցրել 2-րդ հորիզոնականը։
Ռեինու (այլ կիրառումներ)

Ռեինու անունը կամ տերմինը կարող է վերաբերել հետևյալ հոդվածներին․

Ռեինու - գյուղ Էստոնիայի Տաբիվեռե շրջանի կազմում։
Ռեինու - գյուղ Էստոնիայի Սաառդե շրջանի կազմում։
Kanal A

Kanal A, թուրքական մասնավոր հեռուստաալիք։ Հեռարձակվում է 1997 թվականի սեպտեմբերի 15-ից։ Տարածվում է Անկարայում և մերձակա նահանգներում։ Թուրքիայի ողջ տարածքում տարածվում է թվային և կաբելային ցանցերով։ Ալիքը փակվել է 2017 թվականի հոկտեմբերի 31-ին։


== Արտաքին հղումներ ==
Պաշտոնական կայք Archived 2013-05-07 at the Wayback Machine. (թուրքերեն)
Մայք Սիֆերտ (մրցավար)

Մայք Սիֆերտ (անգլ.՝ Mike Siefert), 1990-ականների և 2000-ականների սկզբի կանադացի ֆուտբոլային մրցավար։ Եղել է ՖԻՖԱ-ի կողմից արտոնագրված կանադացի ամենաերիտասարդ մրցավարը (1990)։
Գլխավոր մրցավարի պարտականություններ է կատարել 1994 թ․ աշխարհի առաջնության ընտրական մրցաշարի «Հոնդուրաս-Կոստա Ռիկա» (2-1), 1998 թ․ աշխարհի առաջնության ընտրական մրցաշարի «Գվատեմալա-Միացյալ Նահանգներ» (2-2), 2002 թ․ աշխարհի առաջնության ընտրական մրցաշարի «Գվատեմալա-Բարբադոս» (2-0) և «Հոնդուրաս-Տրինիդադ և Տոբագո» (0-1) հանդիպումներում։
ԿՈՆԿԱԿԱՖ-ի ոսկե գավաթի շրջանակներում վարել է 1 հանդիպում՝ 1991 թ. խաղարկության «Կոստա Ռիկա-Գվատեմալա» (2-0)։
Գլխավոր մրցավարի դեր է կատարել նաև 2004 թ․ ամառային օլիմպիական խաղերի ֆուտբոլային մրցաշարի ընտրական փուլում, Միացյալ Նահանգների գավաթ (US Cup) կոչվող մրցաշարի 1992 թ․ խաղարկությունում և միջազգային ընկերական հանդիպումներում։
Ակումբային մրցաշարերում Մայք Սիֆերտի գործունեությունից առավել նշանակելի են 2003 թ․ ԿՈՆԿԱԿԱՖ-ի չեմպիոնների գավաթի 1/8-ում և 1/4-ում նրա վարած մեկական հանդիպումները։


== Հղումներ ==
«Mike Siefert»։ World Referee։ Վերցված է 2015-09-15 
«Mike Siefert»։ Վերցված է 2015-09-15publisher=footballzz.com 
«Mike Siefert»։ footballdatabase.eu։ Վերցված է 2015-09-15 
«Mike Siefert»։ worldfootball.net։ Վերցված է 2015-09-15
Խոցա

Խոցա, գյուղ Օսմանյան կայսրությունում, Տրապիզոնի վիլայեթի Լազիստանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականիի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Ղրիմյան մողես

Ղրիմյան մողես (լատ.՝ Podarcis tauricus), մողեսակերպերի կարգի իսկական մողեսների ընտանիքին պատկանող սողուն։


== Տարածվածություն և կենսակերպ ==
Իսկական մողեսների մեծ ընտանիքի այս ներկայացուցիչները տարածված են Բալկանյան թերակղզում, Ուկրաինայի սևծովյան շրջաններում, Մոլդովայում, ինչպես նաև Ղրիմի թերակղզում։ Իրենց անվանումը ստացել են Ղրիմ թերակղզում տարածվածության պատճառով։
Վարում է ակտիվ ցերեկային կենսակերպ։ Ձմեռում է սեպտեմբեր-հոկտեմբերից մինչև ապրիլ։ Հանդիպում է ձորերում, բլրալանջերին, ինչպես նաև այգիներում։ Սիրում է բնակվել նոսր բուսականություն ունեցող վայրերում։ Օրվա շոգ ժամերին ղրիմյան մողեսը քուն է մտնում, որը կարող է օրեր տևել։ Սնվում է փոքր չափի միջատներով։


== Նկարագրություն ==
Ղրիմյան մողեսը միջին չափի սողուն է։ Մարմնի ընդհանուր երկարությունը կազմում է 18-20 սմ։ Գլխի հատվածը տափակ է, իսկ մարմնի վերնամասն ունի կանաչ կամ գորշ գունավորում (գորշականաչ)։
Ի տարբերություն էգերի՝ արուներն ունեն առավել վառ գունավորում։ Մեջքի վրա տարածվում են 2 շարքով դասավորված սև բծեր։ Արուի փորի հատվածը դեղնավուն կամ որոշ դեպքերում նարնջագույն է, իսկ էգերինը՝ սպիտակ կամ սպիտակամոխրագույն։


== Տե՛ս նաև ==
Հայկական մողես


== Ծանոթագրություններ ==
Օֆսեթ տպագրություն

Օֆսեթ տպագրություն, օֆսեթ (անգլ.՝ offset - բառացի՝ ճյուղավորում), հարթ տպագրության եղանակ, որի դեպքում ներկը տպագրական տպաձևից թղթի վրա փոխադրվում է միջանկյալ Էլաստիկ (ռետինե) շերտի միջոցով։
Օֆսեթ տպագրության սկզբունքն առաջադրվել է ԱՄՆ-ում 1905 թվականին, երբ ստեղծվել է առաջին օֆսեթ տպագրական մեքենան։
Տեքստը և գրաֆիկական տարբեր բարդության պատկերազարդումները վերարտադրվում են մեկ լրիվ չափսի տպագրական տպաձևից (ստացվում է մինչև 1 միլիոն տպվածք)։ Օֆսեթ տպագրությունը լայնորեն կիրառվում է բազմագույն հրատարակությունների (պլակատներ, հանդեսներ, մանկական գրքեր, աշխարհագրական քարտեզներ, բացիկներ, վերարտադրանկարներ և այլն) համար, օպերատիվ պոլիգրաֆիայում (ինֆորմացիոն նյութերի, փաստաթղթերի, համեմատաբար ոչ մեծ տպաքանակներով արագ բազմացման պոլիգրաֆիական տեխնիկայի պայմանական անվանումը), հազվադեպ՝ թերթերի համար։ Հիմնականում տպարաններն օգտագործում են տպագրության օֆսետ եղանակը։ Գոյություն ունեն նաև այլ տեսակի տպարաններ՝ փոքր տպաքանակի տպարանները օգտագործում են թվային/լազերային/ կամ շիթային/թանաքային/տպող սարքեր, ռիզոգրաֆ և այլն։ Լայն տարածում են ստացել լայնաֆորմատ տպագրությունը, տպագրությունը բաժակների, շապիկների, գրիչների և ցանկացած այլ իրերի վրա։ Մեր օրերում ստեղծվել են նաև օնլայն տպարաններ։ Համացանցի զարգացումը Հայաստանում այսօր թույլ է տալիս ՀՀ յուրաքանչյուր բնակավայրից, am տիրույթում այցելելով տպարան, պատվիրել տպագրական արտադրանք համակարգչի մեկ սեղմումով և կարճ ժամկետներում ստանալ պատրաստի տպագրական արտադրանքը։
Հայաստանում օֆսեթ տպագրությունը ներդրվել է 1950 թվականին Հակոբ Մեղապարտի անվան պոլիգրաֆկոմբինատում։
Գետահովիտ (նկար)

«Գետահովիտ» (հոլ.՝ Rivierdal)՝ հոլանդացի նկարիչ Հերկուլես Սեգերսի գեղանկար (մոտ 1589–1640)։ Ստեղծվել է մոտ 1626-1360 թվականներին։ Այն պահվում է Ամստերդամի պետական թանգարանի հավաքածուի մեջ (գույքահամար №SK-A-3120):
Նկարի առջևի մասում պատկերված է ծառերով և թփերով պատված կտրուկ լանջ, որը ընկղմված է ստվերի մեջ և կարծես թե պատկվերում են կուլիսներ, որոնց առջևից բացվում է արևոտ բեմը։ Նկարիչը ցույց է տալիս դեղնավուն ժայռոտ ափ՝ տներով և մարդկանցով, գետի կապույտ ժապավեն և կանաչ հովիտ՝ ավտոճանապարհով և կիսափլված դղյակով։  Կողմերում երևում են ժայռեր, որոնք հալվում եմ հորիզոնում  գտնվող լեռնաշղթայի կապույտ մշուշում։ Լույսը դեպի խորքը թափանցելուն զուգընթաց թուլանում է և աստիճանաբար մարում։
Կատարելացման շնորհիվ պատկերը հիշեցնում է վերածննդյան լանդշաֆտ, այն հագեցած է դրամատիզմով, գրված լուսաօդային միջավայրի օրենքների իմացությամբ։
Նկարը ձեռք է բերվել Պետական թանգարանի կողմից 1931 թվականի մայիսին։


== Ծանոթագրությոններ ==


== Գրականություն ==
Кравченко І. «Рейксмузеум». — К.: ПрАТ «Комсомольська правда - Україна», 2012. — Т. 20. — 96 с. — («Великі музеї світу: у 30 т.»). — 7000 экз. — ISBN 978-966-2492-81-1


== Հղումներ ==
Թանգարանի կայքէջ(անգլ.)
Մուսա Ջալիլի հուշարձան (Կազան)

Մուսա Ջալիլի հուշարձան ( թաթ.՝ Муса Җәлил һәйкәле), թաթար խորհրդային բանաստեղծ, Խորհրդային Միության հերոս,  Լենինյան մրցանակի դափնեկիր Մուսա Ջալիլին նվիրված հուշարձան Կազանի Մայիսի 1-ի հրապարակում։ Տեղադրվել է 1966 թվականին։


== Նկարագրություն ==
Հուշարձանը գտնվում է Կազանի Կրեմլի հարավային հատվածում, Քաղաքային դումայի և Թաթարստանի ազգային թանգարանի շենքի դիմաց, որտեղ 1894-1918 թթ. եղել է Ալեքսանդր II-ի հուշարձանը։
Բացվել է 1966 թվականի նոյեմբերի 3-ին (Մուսա Մուստաֆաևիչ Ջալիլովի ծննդյան 60-ամյակի կապակցությամբ), հուշարձանն իրենից ներկայացնում է տարածական մշակված համալիր, որը բաղկացած է երեք հիմնական մասերից`ստիլոբատ-հրապարակ, քանդակներ և գրանիտե պատեր։ Կոմպոզիցիայի հեղինակներն են քանդակագործ Վլադիմիր Ցիգալը և ճարտարապետ Լև Գոլուբովսկին։
1974 թվականին Մուսա Ջալիլի հուշարձանը ներառվել է ՌԽՖՍՀ մշակութային հուշարձանների ցանկում, որոնք պաշտպանված են որպես պետական նշանակության հուշարձաններ։


=== Հրապարակ ===
Գրանիտե հարթակը սեղանակերպ է, որի կենտրոնում ծաղկային այգի է, կողքերում հղկված գրանիտից պատրաստված նստարաններ։
Կրեմլյովսկայա փողոցի կողմից կա թեթև ավտոմեքենաների և զբոսաշրջային ավտոբուսների կայանատեղի։
Բաուման փողոցի ստորին մասին և «Կրեմլյովկայա» մետրոյի կայարանից դեպի արևմտյան կողմը  սանդուղք կա։
Տարին երկու անգամ`փետրվարի 15-ին (Մուսա Ջալիլին ծննդյան տարելիցին) և օգոստոսի 25-ին («Կուրմաշևի խմբի» տարելից)  հուշարձանի մոտ անցկացվում են հանդիսավոր հանրահավաքներ։


=== Քանդակ ===
Քանդակն ունի 7,9 մետր բարձրություն։ Ֆիգուրի ճկունությունը տարբերվում է ձևերի մոնումենտալ խոշորացմամբ, մոդելավորման ամբողջականությամբ և մոդելավորման հստակությամբ։
Դինամիկ կոմպոզիցիայի գաղափարա-պատկերավոր միտքն այն է, որ Մուսա Ջալիլը պատկերված է անզուսպ ավյունով։ Բեռլինյան Պլյոտցենզեե բանտում մահացած բանաստեղծը կարծես պոկում է իրեն կապող փշալարերը։ Մինչև գոտկատեղ մերկ ֆիգուրն արտահայտում է ուժ և էներգիա, գլուխը հպարտորեն բարձր է, անսասան վճռական հայացքը խոսում է քաջության, կայունության, բարոյական ուժի և հերոսության մասին։
Բրոնզե պատվանդանի վրա, որը ֆիգուրի հետ միասին մեկ ամբողջություն է ներկայացնում, կա ֆաքսիմիլային արձանագրություն՝ «М. Җәлил»:


=== Պատ ===

Հարթակի հիմնական տրապեցիայի երկայնքով գրանիտե բլոկներից պատն է, մասամբ հղկված, մասամբ միայն թեթևակի վերամշակված։ Բլոկների վրա պատկերված են ծիծեռնակներ և Մուսա Ջալիլի բանաստեղծություններից երեք մեջբերումներ (թաթարերեն և ռուսերեն) ։
1994 թվականի օգոստոսի 25-ին, Մուսա Ջալիլի ընկերների հիշատակին և Պլյոտցենզեեի բանտում նրանց մահվան 50-ամյա տարելիցի կապակցությամբ գրանիտե պատին բացվել է հարթաքանդակ։ Այն ներկայացնում է թաթարական ընդհատակյա տասը գործիչների դիմաքանդակները. նրանք են՝ Գայնան Կուրմաշև, Աբդուլլա Ալիշ, Ֆուատ Սայֆելմուլյուկով, Ֆուատ Բուլատով, Գարիֆ Շաբաև, Ախմետ Սիմաև, Գաբդուլլա Բատտալով, Զիննատ Խանասով, Ախատ Ատնաշև,  Գալլյանուր Բուխարև։


== Պատկերասրահ ==

		
		
		


== Ծանոթագրություններ ==
Կրասնի Վոստոկ (այլ կիրառումներ)

Կրասնի Վոստոկ, կարող է վերաբերել՝

Կրասնի Վոստոկ - գյուղ Ռուսաստանի Բաշկորտոստան հանրապետության Աուրգազինսկի շրջանի կազմում։
Կրասնի Վոստոկ - գյուղ Ռուսաստանի Բաշկորտոստան հանրապետության Կույուրգազինսկի շրջանի կազմում։
Դիեգո Միլիտո

Դիեգո Միլիտո (իսպ.՝ Diego Alberto Milito, հունիսի 12, 1979(1979-06-12), Բերնալ, Կիլմես, Բուենոս Այրես, Արգենտինա), արգենտինացի ֆուտբոլիստ, իտալական «Ինտեր ՖԱ» ակումբի և Արգենտինայի ֆուտբոլի ազգային հավաքականի հարձակվող։ Ֆուտբոլիստ, պաշտպան Գաբրիել Միլիտոյի ավագ եղբայրն է։
«Ռասինգի» կազմում դարձել է Արգենտինայի չեմպիոն, «Ինտերի» կազմում դարձել է Իտալիայի չեմպիոն և սուպերգավաթակիր։ 2010 թվականին դարձել է Չեմպիոնների լիգայի հաղթող և ֆուտբոլի աշխարհի ակումբային առաջնության հաղթող։ Ճանաչվել է 2009/10 Չեմպիոնների լիգայի լավագույն ֆուտբոլիստ և հարձակվող, Իտալիայի 2009/2010 առաջնության տարվա ֆուտբոլիստ։
Նադին Անգերեր

Նադին Անգերեր (գերմ.՝ Nadine Marejke „Natze“ Angerer, նոյեմբերի 10, 1978(1978-11-10)[…], Մայնի Լոր, Մայն-Շպեսարտ, Ստորին Ֆրանկոնիա, Բավարիա, Գերմանիայի Ֆեդերատիվ Հանրապետություն), գերմանացի ֆուտբոլային մարզիչ և ֆուտբոլիստուհի. որպես դարպասապահ՝ հանդես է եկել մի շարք ակումբների և Գերմանիայի կանանց ֆուտբոլի ազգային հավաքականի կազմում, նվաճել բազմաթիվ տիտղոսներ, մրցանակներ, պարգևներ, այդ թվում՝ ՖԻՖԱ-ի «Ոսկե գնդակ»։ Աշխարհի կրկնակի (2003 և 2007 թթ.), Եվրոպայի հնգակի չեմպիոնուհի է (1997, 2001, 2005, 2009, 2013 թթ.), օլիմպիական խաղերի եռակի բրոնզե մեդալակիր (2000, 2004, 2008 թթ.): Ներկայումս հանդես է գալիս ԱՄՆ-ի կանանց ֆուտբոլի ազգային լիգայի առաջնությանը մասնակցող «Փորթլենդ Թորնս» ակումբում (Portland Thorns FC)՝ և՛ որպես դարպասապահ, և՛ որպես այդ թիմի դարպասապահների մարզիչ։ Մինչ այդ խաղացել է կանանց ֆոտբոլային հետևյալ թիմերում. «Բավարիա» (Մյունխեն), «Տուրբին» (Պոտսդամ), FFC Frankfurt, «Djurgårdens IF» (Շվեդիա), «Brisbane Roar» (Ավստրալիա)։ Մարզական իր երկարատև կարիերայի ընթացքում ճանաչվել է աշխարհի լավագույն ֆուտբոլային դարասապահուհիներից մեկը։ Թե՛ կին և թե՛ տղամարդ դարպասապահներից առաջինը նա է հչակվել ՖԻՖԱ-ի «Տարվա լավագույն խաղացող» (2014 թվականին)։ 2011 թվականին ընտրվել է Գերմանիայի կանանց ֆուտբոլի ազգային հավաքականի ավագ։ 2015 թվականի մայիսի 13-ին Նադին Անգերերը հայտարարել է, որ այլևս հանդես չի գալու միջազգային մրցումներում։


== Պարգևներ ==
Աշխարհի լավագույն ֆուտբոլիստ. 2013
Եվրոպայի լավագույն ֆուտբոլիստ. 2013
Եվրոպայի ֆուտբոլի առաջնության լավագույն խաղացող. 2013
2013 թ. ընդգրկվել է Եվրոպայի բոլոր աստղերի հավաքականի կազմում։
2007 թ. աշխարհի առաջնության լավագույն դարպասապահ (մրցաշարում ոչ մի գոլ բաց չի թողել)
2007 թ. ճանաչվել է Բրանդենբուրգի «Տարվա մարզուհի»
DFB Hallen Pokal-ի լավագույն դարպասապահ (2007 թ.) [20]
«Տարվա մարզուհի» վարկանիշային ցանկում գրավել է 3-րդ տեղը (2007 թ.):


== Ծանոթագրություններ ==


== Արտաքին հղումներ ==
Պաշտոնական կայքէջը  (Գերմաներեն)
Profile (Գերմաներեն) at DFB
Player German domestic football stats (Գերմաներեն) at DFB
Վիճակագրություն FIFA-ի կայքում(անգլ.)
Վիճակագրությունը UEFA.com կայքում
Ռաննու (այլ կիրառումներ)

Ռաննու անունը կամ տերմինը կարող է վերաբերել հետևյալ հոդվածներին․

Ռաննու - գյուղ Էստոնիայի Ասեռի շրջանի կազմում։
Ռաննու - գյուղական ավան Էստոնիայի Ռաննու շրջանի կազմում։
Հին Նոր տարի (ֆիլմ)

Անվան այլ կիրառումների համար տե՛ս՝ Հին Նոր տարի (այլ կիրառումներ)«Նոր տարվա նախօրեին» (անգլ.՝ New Year's Eve), ռոմանտիկ կատակերգություն ռեժիսոր Հարի Մարշալի կողմից։ Համաշխարհային պրեմիերան եղել է 2011 թվականի դեկտեմբերի 9-ին։


== Սյուժե ==
Ֆիլմի հերոսները քաղաքում ապրող մարդիկ են, որոնք երբեք չեն քնում։ Նյու Յորքում Նոր տարվա նախօրեին մի քանի մարդկանց կյանքերը անհետանում են։ Մնում են հիվանդանոցում գտնվող տարեց մարդիկ, քարտուղարներ, հայտնի Նոր տարվա շոուի պրոդյուսեր Թայմս Սկվերը, մի մարդ ով տանել չի կարողանում այդ տոնը։


== Դերերում ==
Ջեյկ Թի Օստին - Սեթ
Ջեսիկա Բիլ - Տեսս Բիռն
Ջոն Բոն Ջովի - Ջենսեն
Ռոբերտ Դե Նիրո - Գարի
Ջոշ Դյուամել - Սեմ
Զաք Էֆրոն - Պոլ
Կարլա Գուջինո - բժիշկ Մորիսեթ 
Քեթրին Հայգլ - Լորա
Էշթոն Քաթչեր - Ռենդի
Սեթ Մայերս - Գրիֆին Բիռն
Լիա Միշել - Էլիզա
Ալիսա Միլանո - Մինդի Կեմբրիջ (Բուժքույր)
Սառա Ջեսիկա Փարկեր - Կիմ Դոյլ
Սառա Պոլսոն - Գրեյս Շվոուբ
Էբիգեյլ Բրեսլին - Հեյլի Դոյլ
Ռասել Պիտերս
Միշել Պֆայֆեր - Ինգրիդ
Թիլ Շվայգեր - Ջեյմս
Ռայան Սիքրեստ - խաղում է ինքնուրույն
Հիլարի Սոունկ - Կլեր Մորգան
Ludacris - Բրենդան


== Ծանոթագրություններ ==


== Արտաքին հղումներ ==
Նոր տարվա նախօրեին(անգլ.) ֆիլմը Internet Movie Database կայքում
Քրիսոլո

Քրիսոլո (իտալ․՝Crissolo) կոմունա Իտալիայում, Պիեմոնտ մարզի Կունեո գավառում։
Բնակչությունը կազմում է 195 մարդ (2008 թվականի տվյալներով)։ Բնակչության խտությունը 4 մարդ/կմ²։ Տարածքը՝ 48 կմ²։ Փոստային ինդեքս՝ 12030։ Հեռախոսային կոդ՝ 0175։
Բնակավայրի հովանավորն է համարվում սուրբ Իոան Կրեստիտլը։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս։ 0175 94902
Էլեկտրոնային հասցե։ municipio@comune.crissolo.cn.it
Պաշտոնական կայք։ http://www.comune.crissolo.cn.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Բարդենուտ

Բարդենուտ, լեռ Հայաստանի Արարատի մարզում, Գեղամա լեռների հարավային մասում, Խոսրովի անտառ արգելոցի տարածքում, Գառնի գյուղից հարավ։ Տեղադրման կոորդինատներ 40°03′11″ հս․. լ. 44°45′00″ ավ. ե.։ Ունի 1595 մ բարձրություն։


== Ծանոթագրություններ ==
Ոչխարաբուծություն

Ոչխարաբուծություն, անասնաբուծության ճյուղ, զբաղվում է ոչխարների բուծմամբ՝ բուրդ, միս, կաթ, ոչխարենի, գառնենի, ճարպ ստանալու համար։ Ժողտնտեսության համար առավել կարևոր նշանակություն ունի բուրդը, որը իր տեխնիկական արժեքավոր հատկանիշներով (ամրություն, առաձգականություն, ոլորվածություն, մանվածություն և այլն) գործվածքների, տրիկոտաժի, մահուդի, գորգի, թաղիքի և այլնի արտադրության լավագույն հումք է։ Ոչխարենուց (մորթուց) պատրաստում են մուշտակ և մորթեղեն, գառնենուց (նորածին գառների մորթուց) վերարկու, գլխարկ, օձիք և այլն։ Միսը բարձրորակ սննդամթերք է, իսկ կաթի վերամշակումից ստանում են պանիր և այլ կաթնամթերքներ։ Ըստ ստացվող հիմնական արտադրանքի ոչխարաբուծությունը ստորաբաժանվում է նրբագեղմ, կիսանրբագեղմ, կիսակոպտաբուրդ, կոպտաբուրդ ուղղությունների։ Վերջին ուղղությունն իր հերթին բաժանվում է մուշտակատու, մորթատու, մսաճարպատու, մսաբրդակաթնատու տիպերի։ Ոչխարաբուծությամբ մարդն սկսել է զբաղվել վաղ ժամանակներից։ Դեռևս մ․ թ․ 1, 5 հազար տարի առաջ Միջին Ասիայի տարբեր շրջաններում բուծվել են կոպտաբուրդ ոչխարներ (հիմնականում կարակուլյան ցեղի նախահայրերը)։ Մ․ թ․ 800-900 տարի առաջ Փոքր Ասիայի երկրներում հայտնի են եղել նրբագեղմ ոչխարներ (ժամանակակից նրբագեղմների նախահայրերը)։ Մինչե 18-րդ դարի սկիզբը նրբագեղմ ոչխարաբուծությունը կենտրոնացված էր Իսպանիայում, իսկ հետագայում այն լայնորեն տարածվել է այլ երկրներ։ Կիսանրբագեղմ ոչխարաբուծությունը նույնպես ծագել է Միջին Ասիայում։ 18-19-րդ դարերում Անգլիայում բուծվել է բարձրամթերատու և վաղահաս կիսանրբագեղմ 80 ցեղ։ Ավելի ուշ վաղահաս կիսանրբագեղմ ոչխարներ սկսեցին ստանալ նաև Հարավային Ամերիկայում, Նոր Զելանդիայում, ԱՄՆ-ում, Կանադայում և այլն։ Ռուսաստանում նրբայում, նրբագեղմը՝ Ֆրանսիայում, Ռումինիայում, Հունգարիայում և այլն։ Չինաստանում և Մոնղոլիայում բուծվում են հիմնականում կոպտաբուրդ ոչխարի ցեղեր, Աֆղանստանում և Հարավային Աֆրիկայի երկրներում զարգացած է կարակուլաբուծությունը։


== Գրականություն ==
А. А. Рухкян, Овцеводство Армянской ССР и пути его качественного улучшения, Е․, 1948;
Նույնի, Армянская полутонкорунная жирнохвостая овца, Е․, 1960;
М․ С․ Мелконян, Пути повышения экономической эффективности овцеводства, Е․, 1981․
Կազալիոնե

Կազալիոնե (ֆր.՝ Casaglione), համայնք Ֆրանսիայում, Կորսիկա մարզի Հարավային Կորսիկայի գավառում։ Մտնում է Սևի Սորու Չինարկա կանտոնի կազմի մեջ։ Հանդիսանում է Այաչչո շրջանը։
Համայնքի INSEE կոդ՝ 2A070։


== Բնակչություն ==
Համայնքի բնակչությունը 2008 թվականին կազմում էր 360 մարդ։


== Տնտեսություն ==
2007 թվականի տվյալներով 208 աշխատունակ տարիքի մարդկանցից (15-64 տարեկան) 129-ը տնտեսապես ակտիվ էին, 79-ը անգործունակ (ակտիվության ցուցանիշը 62,0 %, 1999 թվականին եղել է՝ 57,5 %)։ 129 աշխատունակ բնակիչներից 113-ը աշխատում էին (61 տղամարդ և 52 կին), անաշխատանք էին 16-ը (8 տղամարդ և 8 կին)։ 79 անգործունակ մարդկանցից 12-ը աշակերտներ կամ ուսանողներ են, 36-ը թոշակառու, 31-ը անաշխատունակ էին այլ պատճառներով։
2008 թվականին կոմունայում հաշվվել են 165 հարկատու տնտեսություններ, որտեղ ապրել է 360 մարդ։ Միջին եկամուտը մեկ մարդու հաշվով կազմել է 17 885 եվրո։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Կազալիոնե» (ֆրանսերեն)։ Արխիվացված օրիգինալից 2012-05-16-ին։ Վերցված է 2011-10-3 
«Կազալիոնե» (ֆրանսերեն)։ cassini.ehess.fr։ Արխիվացված օրիգինալից 2013-02-12-ին։ Վերցված է 2013-02-08
Տետերինո (այլ կիրառումներ)

Տետերինո, կարող է վերաբերել՝

Տետերինո - գյուղ Ռուսաստանի Յարոսլավլի մարզի Դանիլովսկի շրջանի կազմում։
Տետերինո - գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Տետերինո - գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Տետերինո - գյուղ Ռուսաստանի Սմոլենսկի մարզի Ուգրանսկի շրջանի կազմում։
Տիմոթեոս Սափրիչյան

Սափրիչյան Տիմոթեոս (1821 - 1909), բանասեր, ճանապարհորդ։
Եղել է Երուսաղեմի միաբանության անդամ։ 1867-1869 թթ. ճանապարհորդել է Եթովպիայով։ Ճանապարհորդական տպավորությունները («Երկամեա պանդխտութիւն ի Հապեշստան») հրատարակել է 1871 թ.-ին, Երուսաղեմում, որտեղ տեղեկություններ է հաղորդել այն ժամանակ դեռ քիչ ուսումնասիրված այդ երկրի բնության, տնտեսության, ժողովրդի նիստուկացի, սովորությունների մասին։
Դեյվիդ Քովերդեյլ

Դեյվիդ Քովերդեյլ (անգլ.՝ David Coverdale, սեպտեմբերի 22, 1951(1951-09-22), Սոլտբյորն-բայ-դը-սի, Saltburn, Marske and New Marske, Redcar and Cleveland, Նորթ Յորքշիր, Անգլիա, Միացյալ Թագավորություն), բրիտանական և ամերիկյան ռոք-վոկալիստ, երգերի հեղինակ։ Ավելի շատ հայտնի է որպես Deep Purple և Whitesnake ռոք խմբերի վոկալիստ։


== Կենսագրություն ==
Քովերդեյլի ծնողները ունեցել են սեփական փաբ, այդ պատճառով նա ստիպված է եղել լսել «կենդանի» երաժշտություն։ Դեյվիդը սովորել է կիթառ նվագել, սակայն նրա իրական տաղանդը բացահայտվել է երգի ասպարողում։ Բացի երաժշտությունից Դեյվիդը սիրում էր նկարել և նույնիսկ որոշ ժամանակ սովորել է Միդլսբրոյի նկարչական քոլեջում (որտեղ ծանոթացել է Միկի Մուդիի հետ), սակայն նրա մեջ ավելի շատ գերակշռում էր երաժշտական ոգին և նա 1967 թվականին սկսում է երգել «Denver Mule» խմբում, իսկ հետո՝ «The Skylines» և «The Government» խմբերի անդամ։
Լեգենդ կա, որ Դեյվիդ Քովերդեյլը 1969 թվականի օգոստոսին ելույթ է ունեցել «The Government» խմբում, ինչ-որ համալսարանի բացման ժամանակ և նա ետնաբեմում խոսում է Ջոն Լորդի հետ։ Նա Դեյվիդին է տալիս իր հեռախոսահամարը որպիսզի զանգահարի, եթե Իեն Գիլլանի տարբերակը չաշխատի։ Դանիա մեկնելու ժամանակ նա «Harvest» խմբի անդամն էր, իսկ վերադառնալիս՝ «River’s Invitation»-ի։ Նույն ժամանակհատվածում նա աշխատանքի է անցնում հագուստի խանութում՝ Ռեդկար քաղաքում։
1973 թվականից նա հիմնադրում է «The Fabulosa Brothers» խումբը։


== Ծանոթագրություններ ==


== Արտաքին հղումներ ==
David Coverdale պաշտոնական կայք Archived 2011-02-01 at the Wayback Machine.
David Coverdale.
David Coverdale: Biography Archived 2010-08-18 at the Wayback Machine.
Մերի Քլեր

Մերի Քլեր, ամենամսյա կանացի ամսագիր, որն առաջին անգամ թողարկվեց Ֆրանսիայում, բայց դրա հետ մեկտեղ թողարկվում էր նաև այլ երկրներում։ Բայց կար մեկ նրբություն, այն ժամանակ, երբ ամեն երկիր կենտրոնանում էր իր երկրի իգական սեռի ներկայացուցիչների հետաքրքրությունների վրա, ամերիկյան հրատարակությունը պատմում և ցույց էր տալիս կանանց ամբողջ աշխարհից։ Ամսագրում տպագրվում են նյութեր նաև գեղեցկության, առողջության և նորաձևության մասին։


== Պատմություն ==
Ժան Պրուվեն ստեղծել է ամսագրի առաջին համարը՝ 1937 թվականին, այն պետք է դուրս գար ամեն չորեքշաբթի։ Ֆրանսացիները հավաքվում և սպասում էին նոր համարին, քանի որ այն ուներ մեծ հաջողություն։ Սակայն 1942 թվականին Ֆրանսիայում խաթարվեց բազմաթիվ ամսագրերի թողարկումը։ Մերի Քլերը դրանց շարքում էր։ Ամսագիրը չէր թողարկվում մինչ 1954 թվականը, որից հետո ամսագիրը նորից սկսեց թողարկվել, բայց այս անգամ այն թողարկվում էր ոչ թե շաբաթը մեկ, այլ ամիսը մեկ։ 1976 թվականին Ժան Պրուվեն իր գործը փոխանցեց դստերը, որի անունն էր Էվելին, ով սկսեց համագործակցել L'Oreal ընկերության հետ։
Մերի Քլերի թողարկումը ԱՄՆ-ում սկսեց "HEARST" ընկերությունը՝ հիմնված Նյու Յորքում, 1994 թվականին։ Այդ ընկերությունը ունի մասնաճյուղեր Ֆրանսիայում, Իտալիայում և ԱՄՆ-ի տարբեր մասերում, որոնցից են Դետրոյթը, Արևմտյան մասում, Նոր Անգլիայում և այլն։
Ամսագրի 50- ամյակը նշելու համար, 2004 թվականին ամսագրի շապիկին էր Վանեսա Պարադին։


== Երկրներ, որտեղ հրատարակվում է «Marie Claire»-ը ==
 Հարավաֆրիկյան Հանրապետություն:
Թողարկվում է 1997 թվականից;
 Ավստրալիա:
Թողարկվում է 1995 թվականից;
 Չինաստան:
Թողարկվում է 2002 թվականից;
 Իսպանիա:
Թողարկվում է 1987 թվականից;
 ԱՄՆ:
Թողարկվում է 1994 թվականից;
 Հնդկաստան:
Թողարկվում է 2006 թվականից;
 Ճապոնիա:
Թողարկվում է 1982 թվականից;
 Մալայզիա:
Թողարկվում է 1994 թվականից;
 Մեքսիկա:
Թողարկվում է 1991 թվականից;
 Մեծ Բրիտանիա:
Թողարկվում է 1997 թվականից;
 Ռուսաստան:
Թողարկվում է 1997 թվականից;
 Ուկրաինա:
Թողարկվում է 2008 թվականից;
 Թուրքիա:
Թողարկվում է 1961 թվականից;
Սառցե անձրև

Սառցե անձրև, մթնոլորտային երևույթ, որը տեղի է ունենում Ցելսիուսի սանդղակի բացասական ջերմաստիճանի դեպքում։ Սառցե անձրևը դիտվում է ջերմաստիճանային ինվերսիայի առկայության դեպքում, երբ երկրագնդի մակերևույթի մոտ գտնվում է սառը օդը, և նրա վրա համեմատաբար տաք, դրական  ջերմաստիճանի օդի շերտ։


== Նկարագիր ==
Համաձայն առաջին սահմանման (օգտագործվում է՝ օրինակ Ռուսական հիդրոմետեորոլոգիական հանրագիտարանային բառարանում), սառցե անձրևը փոքր թափանցիկ սառցե գնդիկների բազմություն է, որն ընկնում է ամպերից, 1-3մմ տրամագծով։ Հաճախ այդ երևույթը դիտարկվում է 0-10 °C, երբեմն մինչև 15 °C: Սառցե գնդիկները առաջանում են անձրևի կաթիլների սառեցման դեպքում, երբ վերջիններն ընկնում են ներքևի օդի շերտի միջև 0 °C ից ցածր ջերմաստիճանում։ Գնդիկների մեջ գտնվում է չսառեցվող ջուր, որի պատճառով ընկնելով առարկաների վրա մասնատվում են կտորների, ջուրը դուրս է մղվում և առաջանում է մերկասառույց։
Համաձայն երկրորդ սահմանման (օգտագործվող, օրինակ՝ ճանապարհային տերմինների տեղեկատու, որում տերմին «սառցե անձրև» ներկայացվում է  որպես «եղյամ» ի հոմանիշ), սառեցված ջրի կաթիլները, որոնք ընկնելով համեմատաբար տաք օդի ավելի բարձր ինվերսիայի ջերմաստիճանից առաջացնում են մերկասառույց։


== Տես նաև ==
Գերսառեցված հեղուկ
Մերկասառույց
Կարկուտ


== Ծանոթագրություններ ==


== Արտաքին հղումներ ==
Гололёд в Онтарио
Гололёд в США
Последствия ледяного дождя в г. Орехово-Зуево Московской области
Обледеневшая Москва: подобного гололеда сложно припомнить Обзор погоды от 26.12.2010 г.
«Что такое ледяной дождь и чем он опасен?» (ռուսերեն)։ ИА "Метеоновости"։ 2013-12-12։ Արխիվացված է օրիգինալից 2013-12-12-ին։ Վերցված է 2013-12-12
Անմահ սիրեցյալը

«Անմահ սիրեցյալը» (անգլ.՝ Immortal Beloved), Լյուդվիգ վան Բեթհովենի կյանքի մասին պատմող ֆիլմ։


== Սյուժե ==
1827 թվականին՝ երաժշտի մահից հետո, նրա ընկերն ու քարտուղարը՝ Անտոն Շինդլերը, որոշում է գտնել այն առեղծվածային կնոջը, որի մասին հիշատակվում է Բեթհովենի կողմից գրված և նրա թղթերի միջից պատահականորեն հայտնաբերված նամակում, քանի որ երաժիշտը նրան է կուտակել իր ունեցվածքը։
Շինդլերը իր փնտրտուքներում լինում է տարբեր տեղեր, հանդիպում է տարբեր կանանց, ում հետ կոմպոզիտորն ունեցել է սիրային կապեր։ Հանդիպումների ժամանակ նա բացահայտումներ է անում Բեթհովենի մասին, որոնք մինչ այդ անհայտ էին։
Վերջում պարզվում է, որ առեղծվածային կինը, ում ողջ կյանքում սիրել ու պաշտել է Բեթհովենը, շատ ավելի մոտ է եղել Շինդլերին ու ավելի հեշտ էր նրան գտնել։
Ֆիլմում հնչում են հատվածներ անմահ երաժշտի տարբեր ստեղծագործություններից, որոնք ավելի դրամատիկ են դարձնում Բեթհովենի ապրումների ցուցադրումը ֆիլմում։


== Դերերում ==
Գարի Օլդմեն- Բեթհովեն
Իզաբելլա Ռոսսելլինի - Աննա-Մարի Էրդդեդի
Կրաբբե Յերուն - Անտոն Շինդլեր
Մարկո Հովշնայդեր - Կարլ Բեթհովեն
Իոհաննա Տեռ Ստեեգե - Իոհաննա Ռայս


== Փաստեր ==
Սկզբում դերը նախատեսված էր Էնթոնի Հոփքինսի համար, սակայն պրոդյուսերներն ընտրում են Գարի Օլդմենին, որը նույնպես նվագում է։
Ֆիլմի բոլոր տեսարաները նկարահանվել են Պրահայում։
Ֆիլմում հնչող երաժշտությունը կատարվում է Լոնդոնի սիմֆոնիկ նվագախմբի կողմից։


== Ծանոթագրություններ ==


== Արտաքին հղումներ ==
«Անմահ սիրեցյալը»(անգլ.) ֆիլմը Internet Movie Database կայքում
«Անմահ սիրեցյալը» Archived 2007-09-29 at the Wayback Machine.
«Անմահ սիրեցյալը» Archived 2011-11-09 at the Wayback Machine.
Դարա (Մարդինի գավառ)

Անվան այլ կիրառումների համար տե՛ս՝ Դարա (այլ կիրառումներ)Դարա, գյուղ Արևմտյան Հայաստանում, Դիարբեքիրի վիլայեթի Մարդինի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Նյու Յորքի ավազակախմբերը

Նյու Յորքի ավազակախմբերը (անգլ.՝ Gangs of New York), 2002 թ նկարահանված պատմական ֆիլմ, որի ռեժիսորը Մարտին Սկորսեզեն է, իսկ սցենարիստներն են Ջեյ Կոքսը, Սթիվեն Զաիլիանը և Քենեթ Լոգերենը։ Ֆիլմը հիմնված է 1928 գրված Հերբերտ Օսբերի գեղարվեստական գրքի վրա։ Այն նկարահանվել է Չինեչիտա Ստուդիայում, Հռոմում, և առաջադրվել է բազմաթիվ մրցանակների, այդ թվում նաև 10 «Օսկարի»։


== Սյուժե ==
1846 թվականին, Ներքին Մանհեթենում, «Հինգ Փողոցներ» շրջանում, տեղի է ունենում ճակատամարտ ամերիկացի «բնիկների» և իռլանդացի կաթոլիկ գաղթականների ավազակախմբերի միջև։ Մարտի ընթացքում «բնիկների» ղեկավար Բիլլ «Մսագործ» Քատտինգը (Դանիել Դեյ-Լյուիս) սպանում է իռլանդացիների «Սատկած ճագարներ» ավազակախմբի առաջնորդ քահանա Վալլոնին (Լիամ Նիսոն)՝ նրա որդու ներկայությամբ։ Վալլոնի որդին, Ամստերդամը (Լեոնարդո ԴիԿապրիո) ուղարկվում է ուղղիչ հիմնարկ։
Տասնվեց տարի անց նա վերադառնում է «Հինգ փողոցների» շրջան՝ ցանկանալով վրեժ լուծել իր հոր մահվան համար։ Նա շուտով հասկանում է, որ միայնակ դա անել չի կարող, քանի որ Քատտինգին հասնելը այդքան էլ հեշտ չէ։ Պատահաբար նա հանդիպում է իր հին ընկերոջը՝ Ջոննի Սիրոկկոին (Հենրի Թոմաս)։ Ջոննիի օգնությամբ էլ նա մտնում է Բիլլի ավազկախումբ և ժամանակի ընթացքում վստահություն է ձեռք բերում նրա մոտ։ Նա իմանում է, որ ամեն տարի Բիլլը նշում է բնիկների հաղթանակի օրը։
Այսպիսով Ամստերդամը հնարավորություն է ստանում սառնասրտորեն սպանել Քատտինգին, սակայն որոշում է դա անել բոլորի ներկայությանբ, բնիկների հաղթանակի տոնակատարության օրը։ Սակայն Ջոննին մատնում է նրան և մահափորձը ձախոխվում է։ Բիլլը բոլորի աչքի առաջ նրան դնում է սեղանի վրա և ծեծում, սակայն չի սպանում, որ ապրի ամոթով։
Այդ ամենից հետո, հազիվ փրկված Ամստերդամը որոշում է համախմբել իռլանդական ավազակախմբերը և մարտահրավեր նետել Բիլլին։ Մարտը տեղի է ունենում Պարադիս հրապարակում։ Մարտից առաջ հրապարակը գնդակոծվում է և կորչում փոշու մեջ։ Բիլլը և Ամստերդամը մի քանի անգամ վիրավորում են իրար։ Երբ մարտը վերջանում է Բիլլը տեսնում է, որ ծանր վիրավոր է։ Նա ասում է՝ «Փառք Աստծո, մեռնում եմ ինչպես ամերիկացի», որից հետո Ամստերդամը դանակով սպանում է նրան։ Բիլլի մարմինը թաղվում է Բրուքլինում, քահանա Վալլոնի գերեզմանի մոտ։


== Դերակատարներ ==


== Մրցանակներ ==
Ներկայացվել է Օսկարի (2002) հետևյալ անվանակարգերում։

Լավագույն ֆիլմ
Լավագույն ռեժիսոր
Լավագույն դերասան
Լավագույն երգ
Օպերատորի լավագույն գործ
Բեմադրող նկարչի լավագույն գործ
Լավագույն օրիգինալ սցենար
Լավագույն մոնտաժ
Լավագույն հնչունավորում
Հանդերձանքի լավագույն դիզայնՈսկե Գլոբուս (2002)։

Լավագույն ռեժիսոր (հաղթող) - Մարտին Սկորսեզե
Լավագույն երգ (հաղթող) - The Hands That Built America
Լավագույն ֆիլմ (դրամա) (նոմինացիա)
Տղամարդու լավագույն դեր (նոմինացիա)
Կնոջ երկրորդ պլանի դեր (նոմինացիա)BAFTA (2002)։

Լավագույն տղամարդու դեր (Հաղթող) - Դանիել Դեյ-Լյուիս


== Ծանոթագրություններ ==


== Արտաքին հղումներ ==
Ֆիլմի պաշտոնական կայքը Archived 2008-10-07 at the Wayback Machine. (անգլ.)
Նյու Յորքի ավազակախմբերը(անգլ.) ֆիլմը Internet Movie Database կայքում
Մամլո պաշտոնական հաղորդագրություն
Թոմաս Իեն Նիկոլաս

Թոմաս Իեն Նիկոլաս (անգլ.՝ Thomas Ian Nicholas, հուլիսի 10, 1980(1980-07-10), Լաս Վեգաս Վելլի, Նևադա, ԱՄՆ), ամերիկացի դերասան, պրոդյուսեր, ռեժիսոր, սցենարիստ, երգիչ։ Հանդիսատեսին հայտնի է «Ալադինի ապարանքի առաջին ասպետը», «Ամերիկյան կարկանդակ», «Ամերիկյան կարկանդակ 2», «Ամերիկյան կարկանդակ 3. Հարսանիք» և «Արթուր թագավորի ապարանքի առաջին ասպետը» ֆիլմերից։


== Վաղ տարիներ ==
Նիկոլասը ծնվել է Նևադայի Լաս Վեգաս քաղաքում։ Մայրը՝ Մարլան, պրոֆեսիոնալ պարուհի էր և ադմինիստրատոր դպրոցում։ Ունի գերմանական, իռլանդական, անգլիական և իտալական ծագում։ Ընտանիքում 6 քույր և եղբայր են։


== Կարիերա ==
Նիկոլասը հայտնի է Rookie of the Year (1993) և Ամերիկյան կարկանդակ (1999) ֆիլմերում խաղացած դերերով։ Նա հանդես եկավ «Ամերիկյան կարկանդակ»-ի ֆրենչայզի 4 թատերական ֆիլմերում՝ խաղալով Քևին Մայերսի դերը, խաղաց նաև Ֆրենկ Սինատրա կրտսերի դերը «Stealing Sinatra» ֆիլմում, նաև «Հելոուին․ հարություն» ֆիլմի գլխավոր դերակատարներից մեկն էր։ 2009 թվականին «Քրեքթաունի ուրախ կյանքը» ֆիլմում կատարեց նորակոչիկ ոստիկանի դերը։ Խաղաց Յուջինի դերը Նիկոլ Հոլոֆսեների «Խնդրում եմ տուր» ֆիլմում, որը 2011 թվականին ստացավ Indie Spirit Robert Altman մրցանակը։ «Չիկագո 8» ֆիլմում կատարեց Էբի Հոֆմանի դերը։ Նա նաև հանդես եկավ ABC-ի «Grey's Anatomy» ֆիլմի դրվագներից մեկում՝ կատարելով Ջերեմիի դերը։ «Ես սկսեցի խաղալ, երբ 6 տարեկան էր։ Միշտ հաճույք եմ ստացել, երբ ստիպել եմ մարդկանց ծիծաղել, ժպտալ կամ մտածել»,- ասում է նա։
Նիկոլասը 2008 թվականի հունվարի 15-ին թողարկեց իր դեբյուտային ալբոմը՝ «Without Warning»-ը, իսկ 2009 թվականի փետրվարի 28-ին՝ «Without Warning Acoustic», 2010 թվականի հունիսի 1-ին՝ «Heroes Are Human» ալբոմները։ Նրա 4-րդ ալբոմը մինի ալբոմ է, որը թողարկվել է 2012 թվականի մարտի 20-ին, որի առաջին՝ «My Generation» սինգլը ներառված է նաև «American Reunion» ալբոմի մեջ։ Նիկոլասի 5-րդ մինի ալբոմը թողարկվել է 2014 թվականի ապրիլի 8-ին։
2015 թվականի մարտին Նիկոլասը հայտնվեց «Blues Traveler»-ի «Blow Up the Moon» ալբոմում, որտեղ «All the Way» երգի համահեղինակն էր։
2010 թվականի հունիսի 30-ին Նիկոլասը Ռիգլի մարզադաշտում կատարեց Չիկագո Քաբսի առաջին նետումը, ինչպես նաև խաղի ընդմիջմանը երգ կատարեց։ Նրան հրավիրեցին նաև 2015 թվականի հուլիսի 7-ին՝ Սենթ Լյուիս Կարդինալսի դեմ խաղին կատարելու հիմնը։


== Անձնական կյանք ==
Նիկոլասը 2007 թվականին ամուսնացել է DJ Colette անվամբ հայտնի Կոլետ Մարինոյի հետ։ 2011 թվականին զույգն ունեցավ իրենց առաջնեկին՝ Նոլան Ռիվերին։ Դուստրը՝ Զոի Դիլանը, ծնվեց 2016 թվականի ապրիլին։


== Ծանոթագրություններ ==


== Արտաքին հղումներ ==
Thomas Ian Nicholas Band website
Թոմաս Իեն Նիկոլաս Internet Movie Database կայքում
Վարդաշեն (Միրզիկ)

Վարդաշեն (նաև՝ Միրզիկ, ներկայում՝ ադրբ.՝ Şəhriyar, Շեհրիար),  նախկին հայկական գյուղ Ադրբեջանի Հանրապետության Գյոյգյոլ շրջանում՝ շրջկենտրոն Գյոյգյոլից 10-12 կմ հարավ-արևմուտք, Գանձակ գետի ձախափնյա վտակների միջև ընկած սարահարթի վրա, ծովի մակերևույթից 1000-1160 մ բարձրության վրա։
Միրզակ անվանումով ընդգրկված է եղել Արևելյան Հայաստանի Ելիզավետպոլի նահանգի Ելիզավետպոլի գավառում։


== Պատմություն ==
Գյուղում և նրա մերձակայքում պահպանված պատմական հուշարձանները վկայում են, որ այստեղ կյանքն անընդմեջ հարատևել է նաև միջնադարում։
Բնակլիմայական նպաստավոր պայմանների շնորհիվ գյուղի տարածքը բնակեցված է եղել պատմական անհիշելի ժամանակներից։ Դեռևս 17-րդ դարի վերջերին և 20-րդ դարի սկզբին Թիֆլիսի հնագիտական ընկերության կողմից Գարդմանում պեղումներ իրականացնող հնագետ Ֆ. Շուլցը գյուղի մոտ հայտնաբերել է կրկնակի թաղումով դամբարան, որտեղից հայտնաբերված իրերը վերագրել է միջին բրոնզի և վաղ երկաթի ժամանակներին։ Այստեղից հայտնաբերված իրերը հուշում են, որը գյուղի տարածքը բնակեցված է եղել անհիշելի ժամանակներից։
Նախքան 1989 թվականը՝ բնակչությունը հիմնականում զբաղվում էր երկրագործությամբ և անասնապահությամբ։ Բնակավայրի հարակից անտառների առկայությունը հնարավորություն է տվել զբաղվելու նաև փայտահատությամբ ու փայտի վաճառքով։


=== Անվան ծագում ===
Ավանդաբար պատմում են, որ գյուղը կոչվել է Վարդաշեն, հետագայում, երբ տարածաշրջանը հայտնվել է պարսկական տիրապետության ներքո, վերանվանվել Միրզիկի։ Դա եղել է մի պարսիկ հարկահավաքի անունը, որն առաջարկել է գյուղն իր անունով կոչելու դիմաց գյուղացիներին ազատել հարկից։ Վարդաշենցիները համաձայնել են գյուղը կոչել «միրզա», որը հետո վերածվել է Միրզիկի։ Այս տեսակետի իսկությունը  փաստելը դժվար է, սակայն  արդեն 17-րդ դարում գյուղն հայտնի էր Միրզիկ անունով, քանի որ Փիլիպպոս կաթողիկոսի գրած մի կոնդակում գյուղը հիշատակված է այդ անվամբ։


== Կրոնական կյանք ==
Գյուղում է գտնվում հայ առաքելական Սուրբ Գաբրիել եկեղեցին, որն այժմ ադրբեջանցիների կողմից օգտագործվում է որպես գոմ։
Հայտնի է, որ 1905-1923 թվականներին Վարդաշենում  զուգահեռաբար նաև Բրաջուրում քահանայագործել է Մարտիրոս Եպիսկոպոսյանցը, ով քահանա է ձեռադրվել 1897 թվականին։


== Ծանոթագրություններ ==
Էսկիշեհիր

Էսկիշեհիր, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Ռաևկա (այլ կիրառումներ)

Ռաևկա, կարող է վերաբերել՝

Ռաևկա - գյուղ, Ուկրաինայի Ժիտոմիրի մարզի Ռոդոմիշլինսկի շրջանում
Ռաևկա - գյուղ, Ուկրաինայի Խարկովի մարզի Շևչենկոյի շրջանում
Հովհաննես Թումանյանի փողոց (Կիև)

Հովհաննես Թումանյանի փողոց (ուկրաիներեն՝ Вулиця Ованеса Туманяна), փողոց Ուկրաինայի մայրաքաղաք Կիևի Դնեպրովսկի շրջանի Լևոբերեժնի զանգվածում։ Ձգվում է Եվգենի Սվերստյուկի փողոցից դեպի Ֆլորենցիայի փողոց։ Անվանվել է ի պատիվ ամենայն հայոց բանաստեղծ Հովհաննես Թումանյանի։


== Պատմություն ==
Փողոցը սալիկապատվել է 1960-ական թվականներին։ Նախապես կոչվել է՝ Նովայա։ 1969 թվականին անվանակոչվել է Հովհաննես Թումանյանի փողոց, ի պատիվ հայ բանաստեղծ և գրող Հովհաննես Թումանյանի։
1980 թվականի օգոստոսի 9-ին փողոցի 8-րդ բնակելի շենքում բացվել է Լեոնիդ Բիկովի հուշատախտակը, ով ապրել էր այդ տանը 1975-1979 թվականներին։ Հուշատախտակի քանդակագործն է՝ Վալենտին Բորիսենկոն, իսկ ճարտարապետը՝ Լեոնիդ Կրավչուկը։
1997 թվականին Հովհաննես Թումանյանի և Փլորենցիայի փողոցների անկյունում հիմնադրվել է Սուրբ Հոգու եկեղեցին։


== Նշանավոր բնակիչներ ==
Լեոնիդ Բիկով (1928-1979), խորհրդային ուկրաինացի դերասան և ռեժիսոր (փողոցի 8-րդ բնակելի շենք)։


== Տեսարժան վայրեր ==
Սուրբ Հոգու եկեղեցի (Ուկրաինական ուղղափառ եկեղեցի).


== Աղբյուրներ ==
Вулиці міста Києва: офіційний довідник Archived 2021-02-04 at the Wayback Machine.


== Ծանոթագրություններ ==
Ցիմլյանսկի շրջան

Ցիմլյանսկի շրջան (ռուս.՝ Цимлянский район), Ռուսաստանի Ռոստովի մարզի 43 շրջաններից մեկը։ Շրջկենտրոնն է Ցիմլյանսկ քաղաքը։ Տարածքը կազմում է 2529 կմ², բնակչությունը՝ 33 707 (2015 թվականի տվյալներով)։ Շրջանի մեջ է մտնում 1 քաղաքային և 6 գյուղական համայնք։


== Պատմություն ==
Շրջանը ստեղծվել է 1924 թվականին։ 1931 թվականին ընդլայնվել է Ռոմանովսկի շրջանի Կարգալսկի, Ռոմանովսկի և Սոլենովսկի գյուղական համայնքների վերացման հաշվին, 1935 թվականին՝ ապախոշորացվել է։ 1963 թվականին շրջանին միացվել են Վոլգոդոնսկի և Մարտինովսկի շրջանների տարածքները, որոնք կրկին առանձնացվել են շրջանից 1965 և 1983 թվականներին։
Ցիմլյանսկի ջրամբարի հատակին գտնվում է բնակավայր, որը խազարական Սարկել ամրոցն էր և կառուցված էր բյուզանդացիների կողմից։ Ռուսական իշխան Սվյատոսլավն այստեղ ջախջախել է խազարական զորքը, գրավել է ամրոցը և այն սկսել է կոչվել Բելայա Վեժա։


== Աշխարհագրություն ==
Ցիմլյանսկի շրջանը գտնվում է Ռոստովի շրջանի հյուսիսարևելյան հատվածում։ Շրջանի արևելյան հատվածն ողողում է Ցիմլյանսկի ջրամբարը։


== Բնակչություն ==
Բնակչության թիվն ըստ տարեթվերի


== Տնտեսություն ==
Ցիմլյանսկի շրջանի տնտեսության հիմքը կազմում են գյուղատնտեսական ապրանքների արտադրությամբ և մշակմամբ զբաղվող ձեռնարկությունները՝ մեքենաշինության և մետաղամշակման, շինանյութի, էլեյտրաէներգետիկայի, թեթև և սննդի արդյունաբերությունները։ Շրջանում գործում է ավտոմոբիլային, երկաթուղային, օդային, ջրային տրանսպորտ։
Հիմնական մշակաբույսերն են ցորենը, գարին, արևածաղիկը, եգիպտացորենը, ինչպես նաև խաղողը, մրգերը, բանջարաբոստանային մշակաբույսերը։ Անասնաբուծական ֆերմաները մատակարարում են միս, կաթ, ձու, բուրդ։


== Տրանսպորտ ==
Ավտոճանապարհների ընդհանուր ցանցը կազմում է 235,2 կմ, շրջանային նշանակության՝ 92,7 կմ, տեղական նշանակության՝ 142,5 կմ։ Ասֆալտաբետոնային ծածկ ունի 221,8 կմ-ը։


== Ծանոթագրություններ ==
Պիոներ (գյուղ, Ախտիրկայի շրջան)

Անվան այլ կիրառումների համար տե՛ս՝ ՊիոներՊիոներ (ուկրաիներեն՝ Піонер), գյուղ Ուկրաինայի Սումիի մարզի Ախտիրկայի շրջանում։
2001 թվականի տվյալներով Պիոներ գյուղում բնակվում էր 85 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հայկազն

Հայկազն, հայկական արական անուն։ Առաջացել է Հայկ և ազն՝ «ցեղ, սերունդ» բառից։ Առաջ հասարակ անուն էր (ածական), այնուհետև դարձավ հատուկ անուն։ Այժմ գործածվում է Հայկազ ձևով, սակայն կա նաև Հայկազուն տարբերակը, որից էլ առաջացել է Մելիք-Հայկազյան ազգանունը։ թվականներին։


== Գործածություններ ==
Հայկազ պարոն, որդի Միրիշեկի և եղբորորդի Ջումայ Բ-ի՝ Պռոշյանց ցեղից։ Կոտայքի Ստեփանոս եպիսկոպոսի եղբայրն է։ Հիշատակված է 1475 թվականին։ Ձերբակալվեց թուրքերի ձեռքով և 7 ամիս բանտարկվեց։ Ստիպում էին թուրքանալ, բայց հավատը չուրացավ և մեծ փրկանքով 1486 թվականին ազատվեց։
Ավելի ուշ հիշատակություններն են՝ պարոն Հայկազ աղեն (1603), Հայկազն իշխան, որդի Հախնազարի, 1605, 1615, 1653, 1702։


== Ծանոթագրություններ ==
Nothing (ընկերություն)

Nothing Technology Limited, տեխնոլոգիական ընկերություն է տեղակյված Լոնդոնում։ Հիմնադրվել է OnePlus-ի համադիմնադիր Կառլ Պեյի կողմից։ Ընկերությունը կարողացել է գրավել մի շարք հայտնի ներդրողների ուշադրություն, ինչպիսիք են Թոնի Ֆադել,  Twitch-ի համահիմնադիր՝ Քեվին Լին, Reddit-ի գլխավոր տնօրեն՝ Սթիվեն Հոֆֆման և յութուբեր՝ Քեյսի Նեյսթաթ։ 


== Պատմություն ==
OnePlus-ի համհիմնադիր Կառլ Պեյը հայտարարեց ընկերությունից հեռանալու մասին 2020 թվականի հոկտեմբերի 16-ին, նոր ընկերություն հիմնելու նպատակով։ 
2021 թվականի հունվարի 27-ին ներկայացվեց Nothing-ը։ 
2021 թվականի փետրվարի 15-ին Nothing ընկերությունը ձեռք բերեց ապրանքային նշան և Essential Products բրենդը, գրեթե մեկ տարի անց իր գործունեության դադարից հետո։ 
Նույն թվականի փետրվարի 25-ին ընկերությունը հայտարարեց իր առաջին գործընկերոջ մասին, այն դարձավ Teenage Engineering ընկերությունը, որը պետք է զբացվեր բրենդի դիզային մշակմամբ։ 
2021 թվականի հուլիսի 27-ին Nothing ընկերությունը ցուցադրեց իր առաջին ապրանքանիշը՝ անլար ականջակալներ՝ ear (1)։ 
Արդեն հոկտեմբերին ընկերությունը հայտարարեց Qualcomm-ի հետ համագործակցության մասին։ 
2022 թվականի մարտին տեղի ունեցած կոնֆերանսի ժամանակ ընկերությունը հայտարեց, որ պլանավորում է թողարկել իր առաջին սմարթֆոնը։ 2022 թվականի հուլիսի 12-ին հանրությանը ներկայացվեց Nothing Phone (1) սմարթֆոնը։ 


== Ապրանքանիշներ ==


=== ear (1) ===
ear (1) անլար ականջակալները դարձավ ընկերության առաջին արտադրանքը։ Ցուցադրվել է 2021 թվականի հուլիս 27-ին։ Ականջակալները օժտված են Bluetooth և ANC-ով և հասանելի են սև ու սպիտակ գույներով։ 
Ականջակալները վաճառքի հանվեցին 2021 թվականի օգոստոսի 17-ին, արժեքը կազմեց՝ 99 դոլար։ 


=== phone (1) ===
Nothing Phone 1 սմարթֆոնը, ընկերության երկրորդ արտադրանքն է։ Այն ցուցադրվել է 2022 թվականի մարտի 23-ին։ Սմարթֆոնի յուրահատկությունը կայանում էր նրա թափացիկ ետնամասում, որում տեղադրված է LED լուսավորություն։ 


== Ծանոթագրություններ ==
Ալվա Բելմոնտ

Ալվա Բելմոնտ (անգլ.՝ Alva Belmont, հունվարի 17, 1853(1853-01-17), Մոբիլ, Ալաբամա, ԱՄՆ - հունվարի 26, 1933(1933-01-26), Augerville-la-Rivière և Փարիզ, ի ծնե՝ Ալվա Էրսկին Սմիթ, անգլ.՝ Alva Erskine Smith), սուֆրաժիստների շարժման հայտնի դեմքերից, նշանակալի կարողության սեփականատեր։ Տարբերվել է իր բարձրաշխարհիկ վարվելաձևով և այլ մարդկանց կարծիքը չընդունելով։ Հայտնի է շնորհիվ իր էներգիայի, կրթվածության։
Թաղվել է Վուդլոն գերեզմանատանը։


== Ընտանիք ==
1875 թվականի ապրիլի 20-ին ամուսնացել է Ուիլյամ Քիսեմ Վինդերբիլտի հետ, ամուսնության արդյունքում ունեցել են երեք երեխա.

Կոնսուելո (1877-1964), հայտնի գեղեցկուհի, որն ամուսնացել է Մալբորո 9-րդ դքսի հետ,
Ուիլյամ Քիսեմ II (1878-1944),
Հարոլդ Սթիրլինգ (1884-1970)։Ուիլյամ Քիսեմից ամուսնալուծվելուց հետ ամուսնացել է Օլիվեր Հեզարդ Պերի Բելմոնտի հետ, որը նրա առաջին ամուսնու հին ընկերն էր։


== Ծանոթագրություններ ==


== Գրականություն ==
Lasch, Christopher. "Alva Erskine Smith Vanderbilt Belmont," in Edward James, ed., Notable American Women (1971)
The Vanderbilt Women: Dynasty of Wealth, Glamour and Tragedy Clarice Stasz. New York, St. Martin's Press, 1991; iUniverse, 2000.
Fortune's Children: The Fall of the House of Vanderbilt Arthur T Vanderbilt. Morrow, 1989.
Consuelo and Alva Vanderbilt: The Story of a Daughter and a Mother in the Gilded Age. Amanda Mackenzie Stuart. New York: Harper Collins, 2005.
The Barons of Newport: A Guide to the Gilded Age. Terrence Gavan. Newport: Pineapple Publications, 1998. 0-929249-06-2


== Արտաքին հղումներ ==
75 Suffragists
Նիկոլսկոե (գյուղ, Յադրինսկի շրջան)

Անվան այլ կիրառումների համար տե՛ս՝ ՆիկոլսկոեՆիկոլսկոե (ռուս.՝ Никольское), գյուղ Ռուսաստանի Չուվաշիա հանրապետության Յադրինսկի շրջանի կազմում։
Բնակչությունը վերջին գրանցված տվյալներով կազմում էր 269 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ստրիբեժ

Ստրիբեժ (ուկրաիներեն՝ Стрибіж), գյուղ Ուկրաինայի Ժիտոմիրի մարզի Չեռվոնոարմեյսկի շրջանում։ Հիմնադրվել է 1240 թվականին։
2001 թվականի տվյալներով Ստրիբեժ գյուղում բնակվում էր 724 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)